text: Halvdelen af flypassagerer kender ikke deres rettigheder
  28 november 2013 kl. 10.12
  Forbrugerrådet Tænk vil i morgen fortælle passagerer i Billund lufthavn om deres rettigheder. Halvdelen af flypassagerer kender dem nemlig ikke.
  Alene i Billund lufthavn, som servicerede 2,7 millioner passagerer sidste år, svarer det til 1,35 millioner passagerer, som ikke kender deres rettigheder.
  Det viser en ny undersøgelse, som Forbrugerrådet Tænks Forbrugerpanel har gennemført.
  Det betyder, at flypassagerer snydes for millioner i erstatning og kompensation fra flyselskaberne.
  - Det er rigtig problematisk, når vi som flyrejsende har nogle rettigheder, og flyselskaberne forsømmer deres pligt til at informere om dem. Så er det i sidste ende forbrugerne som bliver snydt for en masse penge, siger jurist i Forbrugerrådet Tænk Mads Mølgaard Braüner
  Du kan læse mere om dine rettigheder på nedenstående link.
  Dine rettigheder som flypassager
  